Стефан Фурнаджиев
Нека магарешкият самар да е стол…

chitanka.info

Нека магарешкият самар да е стол.

Нека коляното да е маса в килията.

Нека ръката на барут да мирише.

Нека българската кожа да е

прокуршумена.

Нашата — българска кожа —

драна,

щавена,

дамгосвана…

Тайник за писма.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.